Kedves Hallgatók!

Pályázási időszakot hirdetünk a PPK tudományos folyóiratába, a Tudományperspektívába való publikálásra!

**Mi is a Tudományperspektíva?**

A Tudományperspektíva a kar pár évente megjelenő, egy ISSN számmal rendelkező folyóirata, mely hagyományának felélesztésére szeretnénk meginvitálni titeket!

**Milyen munkákat várunk?**

Ha van egy kutatásod, OTDK-s vagy akár egy minőségi terepgyakorlatos munkád, ami máshol még nem jelent meg, most publikálhatod. PPK-s hallgatók cikkeit várjuk, akik kutatásukból írnak egy a követelményeinknek megfelelő cikket.

**Milyen hasznod származik abból, ha cikket írsz a Tudományperspektívába?**

Amellett, hogy hallgatótársaid megismerhetik a munkádat, más előnyökkel is jár, ha megjelenik a Tudományperspektívában a cikked. Mivel ez egy ISSN számmal rendelkező folyóirat, a cikked megjelenése publikációnak számít, ami számtalan előnnyel jár. A publikáció előny az MA felvételinél, beleírhatod az önéletrajzodba, számos pályázatnál számít.

**Követelmények:**

Jelentkezni bármely eredeti magyar nyelvű anyaggal lehet, ami még máshol nem jelent meg. A kéziratra az APA 7 formátum érvényes (Tipp: használj hivatkozáskezelőt, mint a Mendeley vagy a Zotero, a biztosan helyes hivatkozásért. Segítség az APA 7-hez: https://www.scribbr.com/apa-style/apa-seventh-edition-changes/). A cikk beküldéséhez elvárás, hogy témavezetőt is válassz a munkádhoz. A cikked egyeztesd témavezetőddel, aki olyan oktató legyen, akivel a kutatásodat végezted vagy a témád szakértője.

**Formai követelmények:**

* Times New Roman, 12-es betűméret
* Másfeles sorköz
* Ajánlott felépítés:
	+ Absztrakt
	+ Elméleti bevezető
	+ Módszer
		- Résztvevők
		- Mérőeszközök
		- Eljárás
	+ Eredmények
	+ Diszkusszió
	+ Irodalomjegyzék
	+ APA 7 hivatkozási rendszer
	+ Minimum 10 000, maximum 30 000 karakter (szóközzel és irodalomjegyzékkel együtt)
		- tehát amennyiben az OTDK munkádat szeretnéd megjelentetni, mindenképp egy rövidített változatot várunk
* doc vagy docx formátum

**Leadási határidő:**

**2024. január 15.**

Az anyagokat a **tudomany@ppkhok.elte.hu** címre várjuk.

Az elbírálást a PPK HÖK tudományos referense és megbízott segítsége végzi. Bármilyen kérdés felmerül bennetek, írjatok a fenti e-mail címre.